Зянон Аляксандравіч Ленскі

**Зянон Аляксандравіч Ленскі** (, маёнтак Сула — , ) — беларускі мастак.

## Паходжанне 
Зянон Ленскі паходзіць са старажытнага шляхецкага роду герба «Астоя». Дзед Зянона Антоній Ленскі (1797—1873) меў у сваім уладанні некалькі маёнткаў у Мінскай губерні (Хотаў, Сула, Татары, Аннопаль, Стажынкі) і ўзначальваў менскі межавы суд. Магчыма, гэта ягоны партрэт пэндзля Юзафа Пешкі захоўваецца ў Нацыянальным мастацкім музеі Беларусі — рамантычны вобраз маладога багатага шляхціца, у будучым — бацькі сямі дзяцей.

Бацькамі Зянона былі старэйшы сын Антонія Аляксандр, які нарадзіўся ў 1836 годзе, і яго жонка, дачка прадвадзіцеля дваранства Барысаўскага павета Сабіна Карказовіч.

## Біяграфія 
Зянон Ленскі нарадзіўся ў 1864 годзе ў маёнтку Сула каля Койданава, які бацька атрымаў у спадчыну. Быў другім сынам у сям’і, названым у гонар дзядзькі-паўстанца. У акадэміі мастацтваў Ленскі быў вольным слухачом.

У 1889 годзе выехаў у Мюнхен. У 1898 і 1911 гадах прайшлі выстаўкі ў Мінску, у 1898 годзе ў Пецярбургу, у 1900 годзе ў Кракаве, а ў 1901—1902 гадах — у Варшаве. У 1916 годзе ён уваходзіў у надзорчую раду Таварыства аховы помнікаў.

У сваёй вёсцы Татары каля Ракава, якая дасталася Ленскаму ў спадчыну пасля смерці бацькі (Сула адышла старэйшаму брату Міхалу), ён пабудаваў невялікі палац у стылі Людовіка XV паводле праекта вядомага польскага мастака .

Памёр ад раку ў лістападзе 1927 года. Пахаваны, верагодна, у радавой пахавальні Ленскіх у Суле.

File:Урбан Баніфацевіч Крупскі (1863-1915), Ежы Эмерыкавіч Чапскі, Альгерд Юліянавіч Свіда - дзень палявання.jpg|thumb|Урбан Баніфацевіч Крупскі (чацвёрты злева, з цыгарэтай), граф Ежы Эмерыкавіч Чапскі (другі злева, сядзіць), Зянон Аляксандравіч Ленскі (у ніжнім радзе сядзіць пяты справа, абапіраецца на лакаток) і іншыя асобы ў дзень палявання *(лясы каля Нясвіжа)*. Фота каля 1910 г.

## Творы 
* Партрэт Схаластыкі Карказовічавай з роду Уняхоўскіх (2-я пал. 1880-х)
* Партрэт княгіні Катажыны Радзівіл (1890)
* Мужчынскі партрэт (1891)
* Партрэт  (1900)
* Партрэт сястры мастака Эльжбеты Ленскай, па мужу Васілеўскай (1903)

## Сям’я 
Ажаніўся з Ганнай з Бжазоўскіх, дачкой Іяхіма Бжазоўскага і яго другой жонкі Уладзіславы Здзяхоўскай. Дзеці:
* Уладзіслаў (1875);
* Здзіслаў (1877);
* Юзаф (1880);
* Станіслаў (1887);
* Міхаліна;
* Яніна.

## Галерэя 

Image:Ленскі Зянон. Партрэт Эльжбеты Васілеўскай з роду Ленскіх, сястры мастака.jpg|«Партрэт Эльжбеты Васілеўскай з роду Ленскіх» (сястры мастака), 1903
Image:Ленскі Зянон. Партрэт Схаластыкі Карказовічавай з роду Уняхоўскіх.jpg|«Партрэт Схаластыкі Карказовічавай з роду Уняхоўскіх» (бабулі мастака з матчынага боку), 1885-90
Image:Ленскі Зянон. Партрэт Катажыны Радзівіл з роду Ржавускіх.jpg|«Партрэт княгіні Катажыны Радзівіл», 1890
Image:Ленскі Зянон. Аўтапартрэт на кані. 1893.jpg|Аўтапартрэт на кані, 1893

## Літаратура 
* *Усава Н.* Вяртанне імя: Зянон Ленскі // «Наша Вера» № 3(9), 1999.
* *Mutermilch H.* Obrazy Z. Łęskiego. // Prawda, 1900. № 11. S. 129.
* *Раюк, А.Р.* Урбан Крупскі (1863—1915): ад беларускага народніка да краёўца-кансерватара / А.Р. Раюк // Научные труды Респ. ин-та высш. школы. Истор. и псих.-пед. науки : сб. науч. ст.: в 3 ч. / РИВШ ; редкол. : В.А. Гайсёнок [и др.]. — Минск : РИВШ, 2023. — Вып. 23. — Ч. 1. — С. 339—346.

Катэгорыя:Нарадзіліся ў Стаўбцоўскім раёне
Катэгорыя:Мастакі Беларусі
Катэгорыя:Памерлі ад раку
Зянон Аляксандравіч